Szczawnica

Szczawnica (slov. Štiavnica) je kúpeľné mesto v Poľsku v Malopoľskom vojvodstve v okrese Powiat nowotarski rozprestierajúce sa na hraniciach zo Slovenskom. V roku 2007 tu žilo cez sedem tisíc obyvateľov.

Szczawnica je známou ozdravovňou už od polovice devätnásteho storočia. Vďaka prítomnosti alkalických šťaveľových prameňov (od štaveľa, alebo štiavu (pol. szczaw) vznikol aj názov mesta) a špecifickej mikroklíme sa tu liečia mnohé choroby dýchacích a močových ciest a tráviaceho traktu. 

Szczawnica má mnoho lyžiarskych tratí a zjazdoviek. Najdlhšia (2 km) z nich - Palenica je vybavená 4-miestnou lyžiarskou lanovkou s horným osvetlením a kapacitou 2200 osôb za hodinu.

 História 
Prvá zmienka o Szczawnici pochádza z roku 1413.  Za tvorcu kúpeľov je považovaný Józef Szalay, ktorý prevzal mesto v roku 1839, postavil prvé penzióny a reštaurácie a upravil Górny park.  V roku 1876 prešiel do rúk Akadémie Umiejętności, ktorá ho v roku 1909 predala grófovi Adamovi Stadnickému. Nový majiteľ zrekonštruoval kúpeľné domy a postavil sanatóriá: „Inhalatorium“ a „Modrzewie“.

Po 2. svetovej vojne v roku 1948 boli kúpele znárodnené a v druhej polovici 20. storočia zažila Szczawnica obdobie dynamického rozvoja. 22. júla 1962 boli mestu udelené mestské práva. V roku 2005 poľská vláda oficiálne vrátila väčšinu akcií kúpeľov ich predvojnovým majiteľom (rodine Stadnickým). 

 Partnerské mestá 

 Spišská Belá, Slovensko
 Lesnica, Slovensko
 Oliveto Citra, Taliansko
 Perleberg, Nemecko
 Harkány, Maďarsko
 Chmilnik, Ukrajina

 Referencie 
[1]

[2] 

 Iné projekty 

Kategória:Mestá v Malopoľskom vojvodstve
Kategória:Powiat nowotarski